Soissons
Soissons is in Frânske gemeente en leit yn de Aisne en de krite Pikardje. Soissons hat in oerflakte fan 12,3 km² en telde yn 2007 28.471 ynwenners. Troch de gemeente streamt de rivier Aisne.

Skiednis 

Soissons is ien fan de âldste stêden fan Frankryk. Julius Caesar makket yn syn Commentarii de Bello Gallico al melding fan in Keltyske delsetting op dat plak ûnder de namme Noviodunum. Dat wie de haadstêd fan de Suessiones, in Gallyske stam. Uteinlik joech de befolking har oer oan Caesar wêrnei de stêd Romeinsk waard. Yn 486 foel de stêd yn hannen fan de Frankyske kening Clovis, doe't dizze de Romeinske fjildhear Syagrius fersloech yn de Slach by Soissons.

Nei de dea fan Klovis yn 511, waard Soissons haadstêd fan ien fan de fjouwer Frankyske keninkriken. Klotarius, ien fan de fjouwer soannen fan Klovis, hie syn sit hir. Troch in kombinaasje fan diplomasy, kriichsfiering, en sels útmoardzjen fan syn famylje, slagge it Klotarius om kening fan hiel it Frankyske ryk te wurden (555). Hjirtroch wie Soissons foar koarten tiid haadstêd fan it doetiidske Frankryk. Nei de dea fan Klotarius yn 561 rekke it ryk wer ferparte troch syn trije soannen. ^Yn 751 waard Pippyn de Koarte, de heit fan Karel de Grutte, yn Soissons ta Kening fan de Franken salft.

Yn de Earste Wrâldkriich waard by de stêd bot fochten en sawat folslein ferwoaste.

Zie ook 
 Greven fan Soissons

Nijsgjirrichheden  
 de goatyske katedraal Saint-Gervais-et-Saint-Protais 
 de goatyske abdijtsjerk Saint-Jean-des-Vignes
 de abdijtsjerk Saint-Léger
 it plein de square Saint-Pierre
 it stedshûs 
 de oerdekte merke
 it Monumint foar de Deaden fan 1870.
 it Monumint foar de Deaden fan de Earste en fan de Twadde Wrâldkriich .
 it Monumint foar de Ingelsen fan de Earste Wrâldkriich.

Berne yn Soissons
 Aurore Clément (1945), aktrise

Keppeling om utens 
 Offisjele webside

Gemeente yn Aisne